לקוסובאגוס

לקוסובאגוס (שם מדעי: Lacusovagus; פירוש השם: "נודד אגמים") הוא סוג של פטרוזאור דמוי-פטרודקטיל שחי בקרטיקון התחתון, לפני כ-120 מיליון שנה, בברזיל.

ללקוסובאגוס הייתה מוטת כנפיים באורך 4.1 מטרים, והוא נחשב לגדול בפטרוזאורים של ברזיל. מאובניו נתגלו ב-2008 בתצורת קראטו, בסיארה ופרנמבוקו שבברזיל. נמצאו בעיקר עצמות לסת וחלקי הגולגולת הסמוכים לעיניים. הגולגולת הייתה ארוכה ורחבה עם ראש גרמי וללא שיניים.

ישנה מחלוקת על סיווג הפטרוזאור. בעוד מספר חוקרים סוברים שהוא השתייך למשפחה כאוינגופטריים (Chaoyangopteridae). אחרים מעריכים שהוא היה קשור לתלסודרומיים, שהיו בעלי ציצה גבוהה וכרבולתית מאחורי ראשם.

הלקוסובאגוס נראה בסדרה "הכוכב דינוזאור" בפרק החמישי, שם הוא חוטף צעירי ארגנטינוזאורוס הבוקעים מביציהם.

קישורים חיצוניים

הערות שוליים

ערכים שבהם תבנית בריטניקה אינה מתאימה
כאוינגופטריים
פטרוזאורים שחיו בקרטיקון תחתון באמריקה הדרומית
ברזיל: מאובנים